cyanic-selkie/wikianc huggingface dataset:
মিশেল ইয়ো
ইয়ো অভিনীত অন্যান্য উল্লেখযোগ্য চলচ্চিত্রসমূহ হল মেমোয়ার্স অব আ গেইশা (২০০৫), সানশাইন (২০০৭), দ্য মমি: টুম্ব অব দ্য ড্রাগন এম্পেরার (২০০৮), রেইন অব অ্যাসাসিনস (২০১০), কুংফু পান্ডা ২ (২০১১)। তিনি দ্য লেডি (২০১১) চলচ্চিত্রে অং সান সু চির ভূমিকায় অভিনয় করেন। এছাড়া তিনি প্রণয়ধর্মী হাস্যরসাত্মক ক্রেজি রিচ এশিয়ান্স (২০১৮) ও লাস্ট ক্রিসমাস (২০১৯) এবং মার্ভেল সিনেম্যাটিক ইউনিভার্সের চলচ্চিত্র শাং-চি অ্যান্ড দ্য লেজেন্ড অব দ্য টেন রিংস (২০২১) চলচ্চিত্রে অভিনয় করেন। টেলিভিশনে তিনি স্টার ট্রেক: ডিসকভারি (২০১৭-২০২০) ও দ্য উইচার: ব্লাড অরিজিন (২০২২) ধারাবাহিকে অভিনয় করেন।
১৯৯৭ সালে পিপল সাময়িকী তাকে "বিশ্বের ৫০ সুন্দরতম ব্যক্তি" তালিকায় স্থান দেয় এবং ২০০৯ সালে একই সাময়িকীর "রূপালি পর্দার সর্বকালের সেরা ৩৫ সুন্দরী" তালিকায় স্থান দেয়। তিনি একমাত্র এশীয় অভিনেত্রী হিসেবে দ্বিতীয় তালিকায় স্থান করে নেন। ২০০৮ সালে চলচ্চিত্র সমালোচনাভিত্তিক ওয়েবসাইট রটেন টম্যাটোস তাকে সর্বকালের সেরা মারপিঠধর্মী অভিনেত্রীর স্বীকৃতি দেয়। ২০১৬ সালের ১৫ই মার্চ টেকসই উন্নয়ন লক্ষ্যমাত্রা অর্জন বিষয়ে সচেতনতা বৃদ্ধি ও সমর্থন জোরদারের জন্য তাকে ইউএনডিপির শুভেচ্ছা দূত হিসেবে নিয়োগ দেওয়া হয়।
প্রারম্ভিক জীবন ও শিক্ষা
ইয়ো ১৯৬২ সালের ৬ই আগস্ট পেরাকের আইপো শহরে হক্কীয় ও ক্যান্টনীয় উপজাতির মালয়েশীয় চীনা পরিবারে জন্মগ্রহণ করেন। তার মাতা জ্যানেট ইয়ো এবং পিতা ইয়ো কিয়ান-টেইক (মৃ. ৫ নভেম্বর ২০১৪) একজন আইনজীবী ও মালয়েশিয়ান চাইনিজ অ্যাসোসিয়েশনের (এমসিএ) রাজনীতিবিদ ছিলেন। তিনি মালয় ও ইংরেজি ভাষী হিসেবে বেড়ে ওঠেন এবং ক্যান্টনীয় ভাষা পড়তে বা বলতে পারতেন না। ২০২২ সালে তিনি এই না পারাকে তার "সবচেয়ে বড় অনুশোচনা" বলে উল্লেখ করেন। তা স্বত্ত্বেও তিনি ১৯৮০-এর দশকে সাবলীলভাবে ক্যান্টনীয় ভাষা বলতে শিখেন এবং ২০০০-এর দশকে কিছু মান্দারিন ভাষা শিখেন।
কিম হং-বোক
কিম হং-বোক (জন্ম: ৪ মার্চ ১৯৩৫) একজন দক্ষিণ কোরীয় প্রাক্তন ফুটবলার, যিনি ১৯৬৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
১৯৭৩ আরব-ইসরায়েলি যুদ্ধ
থাম্ব|261x261পিক্সেল|আরব -ইসরায়েলের দ্বন্দ্ব এবং যুদ্ধের কিছু অংশ ১৯৭৩ আরব-ইসরায়েলি যুদ্ধ (অক্টোবর যুদ্ধ, রমজান যুদ্ধ ও ইয়ম কিপুর যুদ্ধ বলেও পরিচিত) মিশর ও সিরিয়ার নেতৃত্বাধীন জোট এবং ইসরায়েলের মধ্যে ১৯৭৩ সালের ৬ থেকে ২৫ অক্টোবরের মধ্যে সংঘটিত হয়।
ইহুদিদের পবিত্র দিন ইয়ম কিপুরের সময় ইসরায়েল-অধিকৃত অঞ্চলে আরব জোটের অতর্কিত হামলার মাধ্যমে এই যুদ্ধ শুরু হয়। এসময় মুসলিম পবিত্র মাস রমজান ছিল। মিশরীয় ও সিরিয়ান সেনারা যুদ্ধবিরতি রেখা ভেদ করে যথাক্রমে সিনাই উপদ্বীপ ও গোলান মালভূমিতে ঢুকে পড়ে। এই অঞ্চলগুলো ১৯৬৭ সালের ছয় দিনের যুদ্ধের সময় ইসরায়েল অধিকার করে নেয়। যুক্তরাষ্ট্র ও সোভিয়েত ইউনিয়ন উভয়ে তাদের নিজ নিজ মিত্রদের এসময়ে সহায়তা করে। ফলে দুইটি পারমাণবিক শক্তিধর দেশের মধ্যে বিবাদ সৃষ্টি হয়।
মিশরের সফলভাবে সুয়েজ খাল অতিক্রম করার মাধ্যমে যুদ্ধের সূচনা হয়। যুদ্ধবিরতি রেখা অতিক্রম করার পর মিশরীয় সেনারা সিনাই উপদ্বীপের দিকে যাত্রা করে। তিন দিন পর ইসরায়েল এর অধিকাংশ সেনা নিয়োগ করে মিশরীয় অগ্রযাত্রা থামাতে সক্ষম হয়। সিরিয়ানরা গোলান মালভূমির উপর হামলা চালায়। প্রথমদিকে তারা ইসরায়েলি অধিকৃত অঞ্চলে সাফল্য লাভ করে। তিন দিনের মধ্যে ইসরায়েলিরা সিরিয়ানদের যুদ্ধপূর্ব যুদ্ধবিরতি রেখার বাইরে পাঠাতে সক্ষম হয়। এরপর তারা সিরিয়ার অভ্যন্তরে চারদিনব্যপী পাল্টা আক্রমণ চালায়। এক সপ্তাহের মধ্যে ইসরায়েলি গোলন্দাজরা দামেস্কের উপকন্ঠে গোলাবর্ষণ শুরু করে। নিজ মিত্রের ক্ষতির কথা চিন্তা করে মিশরের রাষ্ট্রপতি আনোয়ার সাদাত ধারণা করতেন যে সিনাইয়ের ভেতরে দুইটি কৌশলগত পথ অধিকার আলোচনার সময় তার অবস্থান শক্ত করবে। তাই তিনি মিশরীয়দের পুনরায় আক্রমণের নির্দেশ দেন। কিন্তু এই আক্রমণ প্রতিহত করা হয়। এরপর ইসরায়েলিরা পাল্টা আক্রমণ করে এবং দক্ষিণ ও পশ্চিমদিকে কায়রোর দিকে ধীরে অগ্রসর হওয়া শুরু করে। এসময় উভয় পক্ষে ব্যাপক ক্ষয়ক্ষতি হয়।
এই যুদ্ধের দীর্ঘমেয়াদি ফলাফল ছিল। ১৯৬৭ সালের ছয় দিনের যুদ্ধে ভারসাম্যহীন অবস্থায় পরা মিশরীয়-সিরিয়ান-জর্ডানি মিত্রতা প্রাথমিক সাফল্যের ফলে খন্ডিত হয়। ইসরায়েল যুদ্ধক্ষেত্রে সফল হলেও এটি একচ্ছত্রভাবে আরব রাষ্ট্রগুলো সামরিকভাবে নিয়ন্ত্রণ করতে পারছে না তা প্রতীয়মান হয়। এসকল পরিবর্তন শান্তি প্রক্রিয়ার দিকে এগিয়ে যায়। ১৯৭৮ সালে ক্যাম্প ডেভিড চুক্তি স্বাক্ষরিত হয়। এর ফলে মিশরকে সিনাই উপদ্বীপ ফিরিয়ে দেয়া হয় এবং প্রথমবারের মত কোনো আরব রাষ্ট্র কর্তৃক ইসরায়েলকে স্বীকৃতি দেয়া হয়। মিশর সোভিয়েত ইউনিয়ন বলয়ের প্রভাব ত্যাগ করে বেরিয়ে আসে।
বাবর
মির্জা জহিরউদ্দিন মুহাম্মদ বাবর ছিলেন মধ্য এশিয়ার একজন বিখ্যাত মুসলিম সম্রাট এবং মুঘল সাম্রাজের প্রতিষ্ঠাতা। তিনি সাধারণত বাবর নামেই অধিক পরিচিত। ১৪৮৩ সালের ১৪ ফেব্রুয়ারি তিনি বর্তমান উজবেকিস্তানে জন্মগ্রহণ করেন এবং ১৫৩০ সালের ২৬ ডিসেম্বর তিনি মৃত্যুবরণ করেন। তিনি তৈমুর লঙ্গের ৬ষ্ঠ বংশধর ছিলেন। তৈমুরীয় আমির মীরন শাহের মাধ্যমে বাবুরের বংশধারা প্রবাহিত হয়েছে এবং মাতার দিক থেকে চেঙ্গিস খানের বংশধর ছিলেন।  তিনি মির্জা ওমর সাঈদ বেগের (ওমর সেখ মির্জা) পুত্র ও  তৈমুরী শাসক সুলতান মোহাম্মদের প্রপৌত্র ছিলেন। তিনি পানিপথের প্রথম যুদ্ধে দিল্লীর লোদি রাজবংশের শেষ সুলতান ইব্রাহিম লোদিকে পরাজিত করে দিল্লি দখল করে মুঘল সাম্রাজ্য প্রতিষ্ঠা করেন। তার মৃত্যুর পর তার পুত্র মির্জা হুমায়ুন সিংহাসনে আরোহণ করেন। পানিপথের যুদ্ধে তিনিই প্রথম কামানের ব্যবহার করেন এবং তার প্রখর রণকৌশলের (রুমী কৌশল) কাছে হার মানেন ইব্রাহিম লোদি।
পটভূমিকা
জহির উদ্দিন মোহাম্মদ ১৪৮৩ সালের ১৪ ফেব্রুয়ারি ফারগানা প্রদেশের আনদিজান শহরে জন্মেছিলেন। ফারগানা বর্তমানে উজবেকিস্তান নামে পরিচিত। তিনি ফারগানা প্রদেশের শাসনকর্তা ওমর মির্জার বড় পুত্র ছিলেন। তার স্ত্রী কুতলুক নিগার আনাম ইউনূস খান এর কন্যা ছিলেন। মঙ্গলদের থেকে উদ্ধুত বারলাস উপজাতিতে বেড়ে উঠলেও বাবর জাতিতে তুর্কি ও পারস্য সংস্কৃতির সংমিশ্রণ ছিলেন । এই অঞ্চলগুলো পরবর্তীতে ইসলামিক জাতিতে পরিণত হয় এবং তুর্কিস্থান এবং খোরাসান নামে পরিচিত লাভ করে। বাবরের মাতৃভাষা ছিল চাঘাতাই যা তার কাছে তুর্কি ভাষা নামে পরিচিত ছিল। এছাড়া তিমুরীয় বিত্তবানদের প্রধান ভাষা পার্সিও তার দখল ছিল। তিনি চাঘাতাই ভাষাতে তার আত্মজীবনী “বাবরনামা” লিখেছেন, যার ভাষা, বাক্য গঠন, শব্দ মূলত পারস্য ভাষার অনুসারী।
বাবর একজন মঙ্গলীয় (অথবা ফার্সীতে মুঘল) হয়েও মধ্য এশিয়ার তুর্কি এবং ইরানীদের কাছ থেকে ব্যাপক সহযোগিতা লাভ করেছিলেন এবং তার সৈন্যবাহিনীতে পার্সি (তুর্কি অথবা সার্ট জাতি, বাবর যে নামে ডাকতেন) ,পাঠান,আরবীয় মানুষ ছিলেন।এছাড়াও তার সৈন্যবাহিনীতে কিজিলবাশ (Qizilbāš) যোদ্ধারা ও অন্তর্ভুক্ত করেছিল, পার্সিয়া থেকে শিয়া ও সুফির ধর্মীয় ধারা বর্তমান ছিল যা পরবর্তী কালে মোঘল কোর্টে সর্বাপেক্ষা প্রভাবশালী হয়েছিল।
কথিত আছে বাবর শক্ত সমর্থ এবং শারীরিক ভাবে সুস্থ ছিলেন। তিনি কেবল ব্যায়ামের জন্য দু’কাঁধে দু’জনকে নিয়ে ঢাল বেয়ে দৌড়ে নামতেন। কিংবদন্তি আছে, বাবর তার সামনে পড়া সবগুলো নদী সাঁতরে পার হতেন এবং উত্তর ভারতের গঙ্গা নদী দু’বার সাঁতার দিয়ে পাড়ি দিয়েছিলেন।
বাবরের দৃঢ স্পৃহা ছিল। তার প্রথম স্ত্রী সালতান বেগমের কাছে তিনি কিছুটা লাজুক ছিলেন, পরে তার উপর আগ্রহ হারিয়ে ফেলেন। আত্মজীবনীতে তিনি কিশোর বয়সের কামনা বাবুরী নামক এক বালকের কথা গুরুত্বের সঙ্গে উল্লেখে করেন।
সংস্কৃতি
ট্রানসোক্সিয়ান এবং খোরাসান'এ তুর্ক-মোঙ্গলীয় এবং পার্শি জনগণ পাশাপাশি বসবাস করতেন। এই বিভক্ত সমাজটি নৃতাত্ত্বিক ভাবে সামরিক এবং বেসামরিক দিকে সরকার এবং নিয়মের দায়িত্ব ভাগ করে নিয়েছিল। তুর্ক-মোঙ্গলীয়রা ছিল মূলত সামরিক গোষ্ঠী এবং ফার্সিরা মূলত বিভিন্ন বেসামরিক কাজে যুক্ত ছিল। তুর্ক-মোঙ্গলীয়দের মধ্যে কথ্য ভাষারূপে চাঘতাই ভাষা প্রচলিত ছিল। মধ্য এশিয়ার তৃণপ্রধান বৃক্ষহীন প্রান্তরে চেঙ্গিস খানের পৃষ্ঠপোষকতায় এরা এক রাজনৈতিক সংগঠনে পরিনত হয়েছিল। এদের প্রধান ভাষা ফার্সি ছিল, তাজিক ভাষা এদের মাতৃভাষা ছিল(ফার্সি)। সমস্ত শিক্ষিত এবং শহুরে মানুষের ভাষাও ছিল ফার্সি। তৈমুর লঙ্গের সরকারি রাজভাষাও ফার্সিই ছিল এবং তার প্রশাসন, ইতিহাস,কবিতা ,সংস্কৃতি এই ভাষার মাধ্যমেই প্রকাশ পেয়েছিল। কিন্তু তৈমুর লঙ্গের পরিবার বাড়িতে চাঘাতাই ভাষায় কথা বলতো। সেই সময় আরবি ভাষা বিজ্ঞান, দর্শনবিদ্যা, ধর্মতত্ত্ব এবং ধর্মীয় বিজ্ঞানের ভাষা হিসাবে যথেষ্ট ঔৎকর্ষ্য অর্জন করেছিল।
বাবরের নাম
জহির উদ্দিন মোহাম্মদ তার ডাকনাম বাবর নামেই পরিচিত ছিলেন। বাবর নামটি লোমশ জন্তু বিভার তথা উদবিড়ালের নামের ইন্দো ইউরোপীয় সংস্করণ। তার নিকটাত্মীয় মির্জা মোহাম্মদ হায়দার লিখেছেন, "At that time the Chaghatái were very rude and uncultured (bázári), and not refined (buzurg) as they are now; thus they found Zahir-ud-Din Muhammad difficult to pronounce, and for this reason gave him the name of Bábar. In the public prayers (khutba) and in royal mandates he is always styled 'Zahir-ud-Din Bábar Muhammad,' but he is best known by the name of Bábar Pádisháh.("চাঘাতাই এর আমল (মঙ্গল সম্প্রদায় চেঙ্গিস খানের দ্বিতীয় পুত্র চাঘাতাই খানের থেকে উদ্ধুত) ছিল নিষ্ঠুর এবং কুরূচিপূর্ণ এবং  বর্তমান সময়ের মত শিক্ষিত ছিল না। তারা দেখল এ নামটা উচ্চারণ করা কঠিন, সেজন্য তাকে বাবর নাম দিয়েছে।")"
সামরিক জীবন
thumb|220px|right|Portrait of [[Muhammad Shaybani, who defeated Babur in Samarkand in 1501|মুহাম্মদ শেবানীর প্রতিকৃতি, যিনি সমরকন্দে বাবরকে ১৫০১ সালে পরাজিত করেন।]] ১৪৯৪ সালে মাত্র বারো বছর বয়সে বাবর প্রথম ক্ষমতা লাভ করেন । তিনি ফরগানার সিংহাসনে আরোহণ করেন যা বর্তমানে উজবেকিস্তান নামে পরিচিত। তার চাচা অনবরত তাকে সিংহাসন চ্যুত করার চেষ্টা করেছিলেন এবং তার অন্যান্য শত্রুও ছিল। একসময় সে বাবরকে ক্ষমতাচ্যূত করতে সফল হয়। ফলে জীবনের বেশকিছু সময় তাকে আশ্রয়হীন এবং যাযাবরের ন্যায় জীবনযাপন করতে হয়। এসময় তার সাথে শুধুমাত্র তার বন্ধু ও চাষীদের যোগাযোগ ছিল। ১৪৯৭ সালে বাবর সমরকন্দের উজবেক শহরে আক্রমণ চালান এবং ৭ মাস পরে শহর দখল করতে সক্ষম হন। ইতিমধ্যে প্রায় ৩৫০ কিলোমিটার দূরের ফরগানায় কিছু নোবেলদের বিদ্রোহের কারণে তাকে স্থানটি হারাতে হয়। ফরগানা পুনরুদ্ধারের জন্য অগ্রসর হলে তার বাহিনীর লোকজন তাকে ফেলে চলে যায়, ফলে তাকে সমরকন্দ ও ফরগানা উভয়ই হারাতে হয়।
১৫০১ সালে বাবর আবার সমরকন্দ দখল করতে প্রস্তুতি নেন, তবে আবারো তার পরাক্রমশালী প্রতিপক্ষ মোহাম্মদ শেবানী খান এর কাছে পরাজিত হন। তিনি তার কিছু অনুচর নিয়ে পালিয়ে আসতে সমর্থ হন। পরবর্তীতে বাবর একটি শক্তিশালী দল গঠনে মনযোগী হন এবং প্রধানত তাজিক ও বাদাক্‌শানদেরকে তার দলে অন্তর্ভুক্ত করেন। ১৫০৪ সালে তুষার সমৃদ্ধ অঞ্চল হিন্দুকুশ পর্বত অতিক্রম করেন এবং কাবুল দখল করেন। এর ফলে তিনি একটি নতুন ধনী রাজ্য লাভ করেন এবং নিজের ভাগ্য প্রতিষ্ঠা করেন এবং বাদশাহ উপাধি গ্রহণ করেন। ১৫০৬ সালে হুসাইন বায়কারাহ এর মৃত্যু তার অভিযানকে বিলম্বিত করে। বাবর তার মিত্রপক্ষের শহর হেরাতে দু’মাসের জন্য অবস্থান করে সম্পদের অভাবে এলাকা ছেড়ে দিতে বাধ্য হন। এর মধ্যেও তিনি এই রাজ্যকে প্রাচূর্য্যমণ্ডিত করেছেন। হেরাতের শিক্ষিত ও বুদ্ধজীবী সম্প্রদায়ের আধিক্য তাকে চমত্‌কৃত করে। তিনি অহিগুরের কবি মীর আলি শির নাভাই এর সাথে পরিচিত হন। নাভাই তার সাহিত্যে চাঘাতাই ভাষার ব্যবহার করতেন, তিনি বাবরকে তার আত্মজীবনী লিখতে উৎসাহিত করেন।
ঘনিয়ে আসা একটি বিদ্রোহ তাকে হেরাত থেকে কাবুল আসতে বাধ্য করে। তিনি এই পরিস্থিতি সামলে ওঠেন, তবে দুই বছর পর একটি বিপ্লব সংঘটিত হবার পর তার কিছু শীর্ষস্থানীয় নেতা তাকে কাবুল থেকে তাড়িয়ে দেন। বাবর কিছু সঙ্গী সহ শহর থেকে পালিয়ে গেলেও পুনরায় শহরে ফিরে এসে কাবুল দখল করেন। বিদ্রোহীদের তিনি তার অধীনে নিয়ে আসেন। এদিকে ১৫১০ সালে মোহাম্মদ শেবানী পার্সিয়ার শাসনকর্তা ইসমাঈল সাকাভিদ এর কাছে নিহত হন। বাবুর এই সুযোগে তার পূর্বপুরুষের রাজ্য তিমুরিদ পুনঃরুদ্ধার করতে চেষ্টা করেন। কয়েক বছর বাবর ইসমাঈল এর সাথে মধ্য এশিয়া দখলের জন্য মিলিত হন। বাবর সাকাভিদকে তার রাজ্যে সার্বভৌম রাজা হিসেবে চলার অনুমতি দেন। শাহ ইসমাঈল বাবর ও তার বোন খানজাদার মধ্যে পুনর্মিলন ঘটান। খানজাদাকে শেবানী বন্দী করে জোরপূর্বক বিয়ে করেছিল। ইসমাঈল বাবরকে অনেক ধনসম্পদ এবং রসদ সরবরাহ করেছিলেন এবং প্রতিদানে বাবর তাকে শুল্কমুক্ত সুবিধা দিয়েছিলেন।
এদিকে শাহ এর পারস্য শিয়া মুসলিমদের একটি অভেদ্য দুর্গে পরিণত হয় এবং তিনি নিজেকে ৭ম শিয়া ঈমাম ঈমান মূসা আল কাজিমের বংশধর হিসেবে দাবি করতেন। তথন তার নামে মূদ্রা চালূ করা হয় এবং মসজিদে খুত্‌বা পড়ার সময়ে তার নাম নিয়ে পড়া হত। এই যুক্তিতে বাবর পারস্যের মিত্ররাজ্যের সাথে সখ্যতা গড়ে তোলেন পার্সিয়ার শাহ্‌কে তাড়ানোর জন্য, যদিও কাবুলেও বাবরের নামে মূদ্রা ও খুতবা প্রচলিত ছিল।
thumb|250px|left|The Shah-e Zindah Shrine, rebuilt during the [[14th century|fourteenth century by Timur in Samarkand| সমরকন্দে চৌদ্দ শতকে তৈমুর কর্তৃক পুনর্নির্মিত শাহ্-ই জিন্দা সমাধী।]]
পরে বাবর বুখার দিকে রওনা হন এবং সেখানে তার বাহিনীকে স্বাধীনতার সৈনিক হিসেবে মূল্যায়ন করা হয়। তিইমুরিদ হিসেবে এক্ষত্রে তার খুব সমর্থন ছিল। শহর ও গ্রামের লোকজন তাকে ও তার বাহিনীকে সাহায্য করতে গিয়ে সর্বস্ব উজাড় করে দিত। বাবর পার্সিয়ার সহযোগিতা ফিরিয়ে দেন তাদের প্রয়োজন মনে না করার আত্মবিশ্বাসে। ১৫১১ সালের অক্টোবর মাসে প্রায় ১০ বছর পরে বাবর সমরকন্দে আবার প্রবেশ করতে সমর্থ হন। বাজার স্বর্ণবেষ্টিত হয়ে গিয়েছিল এবং আবারো জনগণ তাদের মুক্তিদাতাকে সাদরে আমন্ত্রণ জানিয়েছিল। বাবর শিয়া পোশাক পরে সুন্নীদের সামনে দাঁড়ান এবং পরিস্থিতি সামাল দেন। তার কাজিন হায়দার লিখেছেন, বাবর একটু ভীত ছিলেন পার্সিয়ার সাহায্য প্রত্যাখ্যান করে। পার্সিয়ার শাহকে খুশী রাখার জন্য বাবর সুন্নী সম্প্রদায়কে কোন লাঞ্ছনা করেননি এবং শাহ্‌ এর সহযোগিতার আনুষ্ঠানিক হাতটিও সরিয়ে দেননি। এর ফলে ৮ মাস পরে তিনি উজবেক পুনরায় জয় করতে সমর্থ হন।
বংশধারা
সুজাউদ্দীন তৈমুর লঙ ⬇ মিরান শাহ ⬇ সুলতান মুহাম্মদ বেগ ⬇ আবু সাঈদ মির্জা ⬇ উমর শেখ মির্জা ⬇ বাবর 315px|center
উত্তর ভারত জয়
নিজের অতীতের কথা লিখতে গিয়ে বাবর বলেছেন, সমরকন্দ পূনরুদ্ধার ছিল আল্লাহ্‌র দেয়া সর্বশ্রেষ্ঠ উপহার। এরপর বাবরের লক্ষ্য হয়ে দাঁড়ায় ফরগানা দখল করা। এদিকে পশ্চিম দিক থেকে উজবেকদের আক্রমণের ভয়ও ছিল। ফলে তাকে ভারত ও এর পূর্ব দিকে মনোনিবেশ করতে হয়, বিশেষ করে আইয়ুদিয়ার রাজ্য এবং পেনিনসুলার মালায়া। বাবর নিজেকে সৈয়দ বংশের সত্যিকারের শাসনকর্তা হিসেবে দাবি করেন। একইভাবে নিজেকে তিমুরের মুকুটের দাবিদার হিসেবে উল্লেখ করেন তিনি। তিমুর প্রকৃতপক্ষে খিজর খানের ছিল, তিনি এটিকে মিত্ররাজ্য পাঞ্জার হাতে দিয়ে চলে গিয়েছিলেন। পরে তিনি দিল্লী সালতানাতের সুলতান হয়েছেন। সৈয়দ বংশ পরে আফগানের শাসনকর্তা ইবরাহিম লোদির কাছে বেদখল হয়ে যায়। বাবর এটিকে পুণরুদ্ধার করতে চান। তিনি পাঞ্জাব আক্রমণ করার আগে ইবরাহিম লোদিকে একটি অনুরোধ করেন, “আমি তাকে একটি গোসাওক পাঠিয়েছি এবং তার কাছে সে সব দেশের অধিকার চেয়েছি যেগুলো প্রাচীনকাল থেকেই তুর্কিদের উপর নির্ভরশীল।“
ইবরাহিম বাবরের প্রস্তাব গ্রহণ করেন নি এবং খুব তাড়াতাড়ি তাকে আক্রমণের পরিকল্পনাও করেননি। তাই বাবর এর মধ্যে কিছু পূর্ব প্রস্তুতি সেরে নেন আক্রমণের জন্য এবং কান্দাহার বন্ধ করে দেন। তিনি কাবুলের পশ্চিম দিক থেকে আক্রমণ চালানোর একটি রণকৌশল ঠিক করেন ভারত দখলের জন্য। কান্দাহার বন্ধ করে দেবার ফলে আক্রমণ ধারণাকৃত সময়ের অনেক পরে সংঘটিত হয়। প্রায় তিন বছর পর কান্দাহার ও এর পৌরদুর্গ বেদখল হয়েছিল এবং এছাড়াও অন্যান্য ছোটোখাটো যুদ্ধ সংঘটিত হয়। এই খণ্ডযুদ্ধগুলো বাবরকে সফল হবার সুযোগ করে দেয়।
১৫০৮ সাল থেকে ১৫১৯ সালের সময়টুকু বাবরের স্মৃতিকথায় ছিল না। এই সময় ইসমাঈল আই একটা দুঃসময় কাটান, তার বিশাল অশ্বারোহী বাহিনী নিশ্চিহ্ন হয় অটোম্যান রাজার বিরুদ্ধে চালদিরান যুদ্ধে। সেখানে ম্যাচলক মাস্কেট নামক এক ধরনের নতুন অস্ত্র ব্যবহার করা হয়। বাবর এবং ইসমাঈল দু’জনেই প্রযুক্তির উন্নয়ন উপলব্ধি করেন এবং বাবর তার বাহিনীকে ম্যাচলক যন্ত্রের প্রশিক্ষণ দিতে একজন অটোম্যান উস্তাদ আলীকে তার বাহিনীতে আমন্ত্রণ জানান। ওউস্তাদ আলী তখন ম্যাচলক মানব নামে পরিচিত ছিলেন। বাবর মনে রেখেছিলেন যে, তার বিরোধীরা তার বাহিনীকে এই ধরনের কোন অস্ত্র আগে দেখেনি বলে বিদ্রুপ করত। এ যন্ত্রগুলো থেকে বিকট শব্দ হত এবং কোন তীর বা বর্ষা নিক্ষিপ্ত হত না।
এই অস্ত্রগুলো স্বল্পসংখ্যক সৈন্যের হাতে দেয়া হয় শত্রুদের উপর কর্তৃত্ব করার জনয। ভারতের পথে অগ্রসর হবার সময় ক্ষুদ্র ক্ষুদ্র জাতিগুলোর সাথে খণ্ড যুদ্ধের সময় এটি ব্যবহার করা হয় শুধুমাত্র শত্রুদের অবস্থান এবং কোশল পরীক্ষা করার জন্য। কান্দাহার ও কাবুলের দুটি শক্ত প্রতিরোধ থেকে রক্ষা পাওয়া বাবর কোন অঞ্চল জয়ের পর স্থানীয়দের খুশি করার চেষ্টা করতেন। এজন্য স্থানীয় সংস্কৃতি পালনের পাশাপাশি বিধবা ও এতিমদের সাহায্য করা হত।
ইব্রাহিম লোদির সাথে যুদ্ধ
ইব্রাহিম লোদি অনেকের অপ্রিয় ছিলেন, এমনকি তার নিজস্ব নোবেলদের কাছেও। বাবর ১২০০০ সৈন্য যোগাড় করেন এবং লোদির আফগান নোবেলদেরকে তার শামিল হবার আমন্ত্রণ জানান। এই সৈন্যসংখ্যা ক্রমশ বৃদ্ধি পাচ্ছিল কেননা তারা অগ্রসর হবার সময় স্থানীয় অনেকেই তাদের সাথে যোগ দিচ্ছিল। দুই পক্ষের মধ্যে প্রথম বড় সংঘর্ষ হয় ১৫২৬ সালের ফেব্রুয়ারি মাসে। বাবরের পুত্র হুমায়ূন ১৭ বছর বয়সে তিমুরিদ বাহিনীকে নেতৃত্ব দেন ইবরাহিমের উন্নত বাহিনীর বিপরীতে। হুমায়ূনের বিজয় অর্জন ছিল অন্যন্য খণ্ডযুদ্ধের চেয়ে বেশ কঠিন। তবে তারপরও এটি একটি চূড়ান্ত বিজয় ছিল। যুদ্ধের পর আটটি হাতি সহ প্রায় শতাধিক যুদ্ধবন্দীকে আটক করা হয়। তারপর অন্যান্য যুদ্ধের বন্দীদের মত এই বন্দীদের পরে আর মুক্ত করা হয়নি। হুমায়ূনের আদেশ অনুসারে তাদের হত্যা করা হয়। বাবরের স্মৃতিকথায় আছে, “উস্তাদ আলীকুলি খান এবং ম্যাচলকধারীদের সকল বন্দীকে গুলি করার আদেশ দেয়া হয়েছিল। হুমায়ূনের প্রথম যুদ্ধের অভিজ্ঞতা ছিল এটি যা একটি চমৎকার পূর্বাভাস।“ এটিই ছিল খুব সম্ভবত ফায়ারিং স্কোয়াডের প্রথম উদাহরণ।
ইব্রাহিম লোদি প্রায় এক লক্ষ সৈন্য এবং ১০০টি হাতি সহ বাবরের দিকে অগ্রসর হন। তখন বাবরের সৈন্যসংখ্যা লোদির অর্ধেকেরও কম ছিল, যা সর্বসাকুল্যে প্রায় ২৫০০০ এর মত। ১৫২৬ সালের ২১ এপ্রিলে সংঘটিত এই যুদ্ধটি পানিপথের প্রথম যুদ্ধ নামে খ্যাত এবং বাবর ও লোদির মধ্যে প্রধান সংঘাত। যুদ্ধে ইবরাহিম লোদি নিহত হন এবং তার বাহিনীকে পরাজিত করে তাড়িয়ে দেয়া হয়। বাবর দ্রুত দিল্লী এবং আগ্রা উভয়ের দখল নেন। ঐদিনই বাবর হুয়ায়ূনকে আগ্রা যাবার আদেশ দেন জাতীয় ধনসম্পদ লুটপাটের হাত থেকে রক্ষা করার জন্য। হুমায়ূন সেখানে রাজা গোয়ালিয়রের পরিবারকে পান। রাজা যুদ্ধে নিহত হয়েছিলেন এবং তার পরিবারের সদস্যরা নিরাপত্তা নিশ্চয়তা লাভের আশায় হুমায়ূনকে একটি বড় হীরা দেন। এই হীরাটিকে বলা হত “কোহিনূর” বা আলোর পর্বত।“ ধারণা করা হয়, এটি তারা তাদের রাজ্য পূণরুদ্ধারের জন্য করে। এই পরিবারটিই গোয়ালিয়রের শাসনকর্তা ছিল, তবে তার পিছনে উপহারটির গুরুত্বের কথা জানা যায় না।
বাবর বিজয়ের তৃতীয় দিন দিল্লী পৌছেন। তিনি তার উপস্থিতি উদযাপিত করেন যমুনা নদীর তীরে এবং সেখানে শুক্রবার পর্যন্ত উৎসব স্থায়ী করা হয়। পরে মুসলমানেরা শোকরানা নামায আদায় করেন এবং এবং জামা মসজিদে তার নামে তিনি খুতবা শোনেন। পরে তিনি আগ্রার দিকে অগ্রসর হন ছেলের সাথে সাক্ষাতের জন্য। বাবরকে সেই পাথরটি দিয়ে গ্রহণ করে নেয়া হয়। বাবর বলেছিলেন, আমি তাকে এটি ফিরিয়ে দিলাম এবং একজন বিশেষজ্ঞ অলঙ্কারবিদ বললেন যে, এর মূল্য দিয়ে পৃথিবীর সকল লোককে আড়াই দিন খাওয়ানো যাবে। পরবর্তী দুইশ বছর এটি বাবর হীরা নামে পরিচিত ছিল।
রাজপুতদের সাথে যুদ্ধ
দিল্লী ও আগ্রা দখলের পরও বাবর মেওয়ারের রাজপুত রাজ রানা সাংগার দুশ্চিন্তায় নির্ঘুম রাত কাটাতে লাগলেন। বাবরের অভিযানের আগে রাজপুতের জমিদারেরা সালতানাতের কিছু জাতি জয় করতে সমর্থ হয়েছিল। তারা বাবরের নতুন রাজ্যের দক্ষিণ পশ্চিমের একটি অঞ্চল সরাসরি শাসন করত যা রাজপতনা নামে পরিচিত ছিল। এটি কোন একতাবদ্ধ রাজ্য ছিল না, বরং এটি ছিল রানা সিংগার অধীন কিছু রাজ্যের সংগঠন। বাবরের লেখনীতে, রানা সাংগা একটি বাহিনী গঠন করে।... দশজন ক্ষমতাবান প্রধান, প্রত্যেকে পাগান হোস্টের নেতা, তারা বিদ্রোহী হয়ে ওঠে। তবে তারা আলাদা থেকে যায় একজন উচ্ছৃঙ্খল নেতার জন্য।
মৃত্যু ও কারণ
বাবর ১৫৩০ সালের ২৬ ডিসেম্বর আগ্রায় মৃত্যুবরণ করেন। কথিত আছে যে, পুত্রের আরোগ্যের জন্য বাবর নিজেকে উৎসর্গ করেন। পুত্র হুমায়ুন দুরারোগ্য ব্যাধিতে আক্রান্ত হলে পিতা বাবর তার নিজের জীবনের বিনিময়ে স্রষ্টার নিকট পুত্রের আরোগ্য কামনা করেন। ক্রমান্বয়ে হুমায়ুন আরোগ্য লাভ করতে থাকেন এবং বাবর পীড়িত হয়ে মৃত্যুবরণ করেন। ইতিহাসবিদদের মতে, ইব্রাহিম লোদীর মা বাবরকে হত্যার জন্য বিষ প্রয়োগ করেছিলেন। সেই বিষের ক্রিয়া তার শরীরকে ধীরে ধীরে অসুস্থ করে দেয়। এছাড়া শারীরিকভাবে প্রবল শক্তিশালী বাবর ভারতের আবহাওয়ার সাথেও মানিয়ে নিতে পারছিলেন না। হুমায়ুননামায় গুলবদন বেগম বলেছেন, বাবর অনেক আগে থেকেই পেটের পীড়ায় ভুগতেন। এছাড়া তাকে মানসিক ও শারীরিক অসুস্থতায়ও অনেক যুদ্ধে লড়তে হয়েছে।
অ্যারোমাকাস কালী
ব্লু স্পটেড স্ক্রাব হপার (বৈজ্ঞানিক নাম: Aeromachus kali (de Nicéville)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
আকার
প্রসারিত অবস্থায় ব্লু স্পটেড স্ক্রাব হপার এর ডানার আকার ২৫-৩০ মিলিমিটার দৈর্ঘ্যের হয়।
অ্যান্ট-ম্যান (চলচ্চিত্র)
অ্যান্ট-ম্যান হলো ২০১৫ সালে মুক্তিপ্রাপ্ত একটি মার্কিন সুপারহিরো চলচ্চিত্র, যা মার্ভেল কমিকসের একই নাম স্কট ল্যাং এবং হ্যাঙ্ক পিম চরিত্রের উপর ভিত্তি করে নির্মাণ করা হয়েছে। মার্ভেল স্টুডিওজ দ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত এ চলচ্চিত্রটি মার্ভেল সিনেমাটিক ইউনিভার্সের (এমসিইউ) ১২শ চলচ্চিত্র। এডগার রাইট ও জো করনিশ এবং অ্যাডাম ম্যাককাই ও পল রুডের সমন্বয়ে গঠিত চিত্রনাট্যকার দলের চিত্রনাট্য অবলম্বনে ছবিটি পরিচালনা করেন পেইটন রিড। স্কট ল্যাং/অ্যান্ট-ম্যান চরিত্রে পল রাড এবং হ্যাঙ্ক পিম চরিত্রে মাইকেল ডগলাস এর পাশাপাশি ইভাঞ্জেলিন লিলি, কোরি স্টল, ববি ক্যানাভালে, মাইকেল পেনিয়া, টিপ "টিআই" হ্যারিস, অ্যান্থনি ম্যাকি, উড হ্যারিস, জুডি গ্রিয়ার, ডেভিড ডাস্টমালচিয়ান এতে অভিনয় করেছেন।
২০০৬ সালের এপ্রিলে চিত্রনাট্যের জন্য জো করনিশ এবং এডগার রাইটের নিয়োগের মাধ্যমে অ্যান্ট-ম্যানের উন্নয়ন শুরু হয়। ২০১১ সালের এপ্রিলের মধ্যে জো করনিশ ও এডগার রাইট চিত্রনাট্যের তিনটি খসড়া সম্পন্ন করেন এবং এডগার রাইট ২০১২ সালের জুলাই মাসে চলচ্চিত্রটির জন্য পরীক্ষামূলক দৃশ্যধারণ করেন। ২০১৩ এর অক্টোবরে প্রাক-প্রযোজনা শুরু হলেও এটি স্থগিত রাখা হয়, যাতে এডগার রাইট তার দ্য ওয়ার্ল্ডস এন্ড চলচ্চিত্র সম্পূর্ণ করতে পারেন। ২০১৩ এর ডিসেম্বরে চরিত্র নিয়োগ শুরু হয়, স্কট ল্যাং চরিত্রে পল রাড নিযুক্ত হন। ২০১৪ সালের মে মাসে এডগার রাইট সৃজনশীলতার পার্থক্য উল্লেখ করে প্রকল্পটি ছেড়ে দেন, যদিও তাকে করনিশের পাশাপাশি চিত্রনাট্য এবং গল্পের জন্য কৃতজ্ঞতা দেওয়া হয়েছে। পরের মাসে, এডগার রাইটের স্থলে পেইটন রিড নিয়োগ পান এবং অ্যাডাম ম্যাককাইকে পল রাডের সাথে চিত্রনাট্যে অবদান রাখার জন্য নিয়োগ করা হয়। ২০১৪ সালের আগস্ট থেকে ডিসেম্বরের মধ্যে সান ফ্রান্সিসকো এবং মেট্রো আটলান্টায় চিত্রগ্রহণ অনুষ্ঠিত হয়।
২০১৫ সালের ২৯ জুন লস অ্যাঞ্জেলেসে অ্যান্ট-ম্যান এর বৈশ্বিক প্রদর্শনী অনুষ্ঠিত হয় এবং এমসিইউর দ্বিতীয় পর্যায়ের শেষ চলচ্চিত্র হিসাবে ১৭ জুলাই তারিখে মার্কিন যুক্তরাষ্ট্রে মুক্তি পায়। এটি বিশ্বব্যাপী $৫১৯ মিলিয়নেরও বেশি আয় করেছে এবং সমালোচকদের কাছ থেকে ইতিবাচক পর্যালোচনা পেয়েছে। সমালোচকবৃন্দ এমসিইউর অন্যান্য চলচ্চিত্রের তুলনায় এর ক্ষুদ্রাতিক্ষুদ্র অংশ, অভিনয়, হাস্যরস ও ভিজুয়াল ইফেক্টের অধিক প্রশংসা করেন। চলচিত্রটির সিক্যুয়েল অ্যান্ট-ম্যান অ্যান্ড দ্য ওয়াস্প ২০১৮ সালে মুক্তি পায়। একটি তৃতীয় চলচ্চিত্র অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া ২০২৩ সালের জুলাইতে মুক্তির কথা রয়েছে৷
পটভূমি
কারাবাস শেষে ঘটনাক্রমে "আনুপাতিকভাবে সঙ্কুচিত হওয়ার বিস্ময়কর ক্ষমতা ও অতিরিক্ত শক্তিসম্পন্ন একটি সুপার-স্যুট" পাওয়ার পর চোর স্কট ল্যাং এক বিশাল ঘটনাচক্রে জড়িয়ে পড়েন। তাকে বিশেষ এক গোপন পরিকল্পনা বন্ধ করতে তার পরামর্শদাতা ডক্টর হ্যাঙ্ক পিমকে অবশ্যই সহায়তা করতে হবে, যাতে বিশ্ব রক্ষা পায়।
শ্রেষ্ঠাংশে
জন স্লেটারি এবং হেইলি অ্যাটওয়েল হাওয়ার্ড স্টার্ক এবং পেগি কার্টার হিসেবে তাদের পূর্বের এমসিইউ চরিত্রে ক্ষনিকের জন্য প্রত্যাবর্তন করেন। অন্যান্য বিভিন্ন চরিত্রের মধ্যে রয়েছে স্কট ও ম্যাগির কন্যা ক্যাসির চরিত্রে অ্যাবি রাইডার ফোর্টসন, বাস্কিন-রবিনস স্টোরের মালিক ডেল এর চরিত্রে গ্রেগ টারকিংটন, মিটচেল কার্সন চরিত্রে মার্টিন ডোনোভান। ইউটিউবার অ্যানা অ্যাকানা লুইসের গল্পে একজন লেখক হিসেবে অভিনয় করেন এবং গ্যারেট মরিসকে একজন ট্যাক্সিচালক হিসেবে দেখা যায়। অ্যান্ট-ম্যানের সহনির্মাতা স্টান লি একজন বারটেন্ডার হিসেবে ক্ষনিক সময়ের জন্য উপস্থিত হন। কৃতজ্ঞতাপরবর্তী দৃশ্যে স্টিভ রজার্স ও বাকি বার্নস চরিত্রে যথাক্রমে ক্রিস ইভানস ও সেবাস্টিয়্যান স্ট্যানকে ক্ষনিক সময়ের জন্য দেখা যায়। হেইলি লোভিট এক নির্বাক দৃশ্যে ক্ষনিক সময়ের জন্য জ্যানেট ভ্যান ডাইন / ওয়াস্প চরিত্রে উপস্থিত হন। টনি কেনি একটা খেলনা খরগোশের কন্ঠ দেন যা স্কট ক্যাসিকে উপহার দিয়েছিলেন।
মুক্তি
২০১৫ এর ২৯ জুন তারিখে ডলবি থিয়েটারে চলচ্চিত্রটির প্রদর্শনী হয়। চলচ্চিত্রটি মুলত ২০১৫ সালের ৬ নভেম্বর মুক্তি পাওয়ার কথা ছিলো। ২০১৩ এর সেপ্টেম্বরে মুক্তির তারিখ স্থানান্তর করা হয় জুলাইয়ের ৩১ তারিখে। ২০১৪ এর জানুয়ারিতে শেষবারের মতো তারিখ পরিবর্তন করা হয় ১৭ জুলাইতে। অ্যান্ট-ম্যান ছিলো এমসিইউর দ্বিতীয় পর্যায়ের সর্বশেষ চলচ্চিত্র।
অ্যান্ট-ম্যান অ্যান্ট দ্য ওয়াস্প
চলচ্চিত্রটির সিক্যুয়েল অ্যান্ট-ম্যান এবং দ্য ওয়াস্প ২০১৮ সালের ৬ জুলাই তারিখে মুক্তি পায়। পেইটন রিড পরিচালক হিসাবে প্রত্যাবর্তন করেন। প্রযোজনা-লেখক ব্যারার এবং ফেরারি পল রাড, ক্রিস ম্যাককেনা এবং এরিক সমার্সের সাথে চিত্রনাট্য লিখেছিলেন। পল রুড, ইভাঞ্জেলিন লিলি, ববি ক্যানাভেল, মাইকেল পেনিয়া, টিপ হ্যারিস, জুডি গ্রিয়ার, ডেভিড ডাস্টম্যালচিয়ান, অ্যাবি রাইডার ফোর্টসন এবং মাইকেল ডগলাস সকলেই অ্যান্ট-ম্যান থেকে তাদের ভূমিকায় পুনরায় অবতীর্ণ হন। এছাড়া জ্যানেট ভ্যান ডাইন চরিত্রে মিশেল ফেইফার, বিল ফস্টার চরিত্রে লরেন্স ফিশবোর্ন, ঘোস্ট চরিত্রে হান্নাহ জন-কামেন, জিমি উ চরিত্রে র‍্যান্ডল পার্ক এবং সনি বার্চ চরিত্রে ওয়ালটন গগিন্স নতুন যোগ দেন।
অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া
অ্যান্ট-ম্যানের তৃতীয় চলচ্চিত্র ২০২৩ এর ২৮ জুলাই মুক্তির কথা রয়েছে। পেইটন রিড পরিচালনায় এবং জেফ লাভনেস চিত্রনাট্যে থাকবেন। পল রাড, ইভাঞ্জেলিন লিলি, মাইকেল ডগলাস এবং মিশেল ফেইফার তাদের পূর্বের ভূমিকায় অবতীর্ণ হবেন। ক্যাথরিন নিউটন ক্যাসি চরিত্রে যোগ দেবেন।  ক্যাং দ্য কনকোয়ারার চরিত্রে জোনাথন মেজরসকে দেখা যাবে।
ঘাগড়া ইউনিয়ন, পূর্বধলা
ঘাগড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ম্যান ইয়ানলিং
ম্যান ইয়ানলিং একজন চীনা ফুটবল খেলোয়াড়। তিনি ১৯৯৫ ফিফা মহিলা বিশ্বকাপ এবং ১৯৯৯ ফিফা মহিলা বিশ্বকাপে চীনা দলের অংশ ছিলেন, যেখানে দলটি যথাক্রমে চতুর্থ এবং দ্বিতীয় স্থানে ছিল।
মুহিবুর রহমান মানিক
মুহিবুর রহমান মানিক (জন্ম: ২৮ ফেব্রুয়ারি ১৯৬২) হলেন বাংলাদেশের একজন প্রখ্যাত রাজনীতিবিদ ও ২২৮ নং (সুনামগঞ্জ-৫) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
মুহিবুর রহমান মানিক ১৯৬২ সালের ২৮ ফেব্রুয়ারি তৎকালীন পূর্ব পাকিস্তানের সিলেট জেলার সুনামগঞ্জে জন্মগ্রহণ করেন। তার পিতার নাম মোঃ কলন্দর আলী ও মাতা জাহানারা চৌধুরী।
ফিলিপাইন–বাংলাদেশ সম্পর্ক
বাংলাদেশ-ফিলিপাইন সম্পর্ক  বলতে বাংলাদেশ ও ফিলিপাইনের মধ্যে দ্বিপাক্ষিক সম্পর্ককে বোঝায়।
ইতিহাস
বাংলাদেশের স্বাধীনতা যুদ্ধের পর ১৯৭২ সালের ২৪শে ফেব্রুয়ারি ফিলিপাইন বাংলাদেশকে স্বীকৃতি দেয় এবং কূটনৈতিক সম্পর্ক স্থাপন করে। ১৯৭১ সালে স্বাধীনতার পর বাংলাদেশকে স্বীকৃতি দেয়া প্রথম দেশগুলোর মধ্যে ফিলিপাইন অন্যতম। ফিলিপাইনে বাংলাদেশের একটি আবাসিক দূতাবাস রয়েছে এবং বাংলাদেশে ফিলিপাইনের বসবাসকারী রাষ্ট্রদূত রয়েছে। ১৯৮১ সালে ফিলিপাইনে বাংলাদেশ দূতাবাস খোলা হয়।
অর্থনৈতিক সম্পর্ক
বাংলাদেশ 2013-2014 সালে 78.22 মিলিয়ন মার্কিন ডলার ও আমদানিকৃত পণ্য আমদানি করেছে 19.32 মিলিয়ন। বাংলাদেশ দক্ষিণ এশিয়ায় ফিলিপাইনের তৃতীয় বৃহত্তম বাণিজ্যিক অংশীদার। 2016 ফেব্রুয়ারি তারিখে বাংলাদেশ ব্যাংক থেকে 81 মিলিয়ন মার্কিন ডলার চুরি হয় এবং ফিলিপাইনের একটি ব্যাংকের মাধ্যমে তারা এই দেশে ঢুকে পড়ে। ফিলিপাইনের চুরি যাওয়া অর্থের 15 মিলিয়ন ডলার প্রত্যায়িত হয়েছে।
তাশখন্দ চুক্তি
তাশখন্দ চুক্তি হচ্ছে ১৯৬৬ সালের ১০ জানুয়ারি উজবেকিস্তানের রাজধানী তাশখন্দে পাকিস্তান ও ভারত এর মধ্যে সম্পাদিত একটি চুক্তি,যা ১৯৬৫ সালের ভারত-পাকিস্তান যুদ্ধের সমাধান করে। জাতিসংঘ,আমেরিকা ও সোভিয়েতর চাপে তাশখন্দ সম্মেলনে,ভারত ও পাকিস্তানকে তাদের পূর্বের চুক্তির বাধ্যবাধকতা মেনে চলতে বাধ্য করেছিল-একে অপরের জয়যুক্ত অঞ্চলগুলি ছেড়ে দিতে এবং কাশ্মীরের ১৯৪৯ সালের যুদ্ধবিরতির সীমান্ত চুক্তি মেনে চলা।
ইতিহাস
১৯৬৫ সালের সেপ্টেম্বরে পাকিস্তান ও ভারতের মধ্যে তিনটি রণাঙ্গনে যুদ্ধ বাধে। এর ১৭ দিন পরে যুদ্ধ বিরতি কার্যকরী হয়। জাতিসংঘ দুই দেশের সশস্ত্র বাহিনী কে ১৯৬৫ সালের ৫ই আগস্টের অবস্থানে ফিরে যাবার নির্দেশ দেয়। যুদ্ধবিরতির পরেও সৈন্য অপসারণসহ বেশ কিছু প্রশ্নে দুই পক্ষের মধ্যে মতবিরোধ দেখা যায়। এই বিরোধ নিরসনের লক্ষ্যে ভারতের তৎকালীন প্রধানমন্ত্রী লাল বাহাদুর শাস্ত্রী এবং পাকিস্তানের রাষ্ট্রপতি আইয়ুব খান, সোভিয়েত ইউনিয়ন এর প্রধানমন্ত্রী নিকলাই কোসিগিনের উদ্যোগে তাশখন্দ শহরে মিলিত হয়ে একটি চুক্তি সম্পাদন করেন,যা তাশখন্দ চুক্তি নামে পরিচিত।
চুক্তির মূলকথা
দুই দেশের মধ্যে শান্তি স্থাপন এবং জনগণের মধ্যে সৌহার্দ্য বৃদ্ধি তাশখন্দ চুক্তির মূলকথা। দুই পক্ষ নিজেদের বিরোধ মীমাংসার জন্য পরস্পরের মধ্যে শক্তি প্রয়োগ না করে জাতিসংঘ সনদ অনুযায়ী শান্তিপূর্ণ উপায় গ্রহণ করবেন বলে একমত হন। পরস্পরের অভ্যন্তরীণ বিষয়ে হস্তক্ষেপ না করা, কোন বিরুদ্ধ প্ররোচনায় উৎসাহ না দেওয়া এবং ১৯৬১ সালের,ভিয়েনা কনভেনশন মেনে চলার ব্যাপারে দুই পক্ষ একমত হন। দুই দেশের মধ্যে অর্থনৈতিক ও বাণিজ্যিক সম্পর্ক পুনঃপ্রতিষ্ঠা এবং ইতিপূর্বে সম্পাদিত চুক্তিগুলো কার্যকরী করার ব্যবস্থা গ্রহণ বিষয়ে বিবেচনা করবেন বলেও একমত হন তারা। যুদ্ধবন্দিদের স্বদেশে ফেরত পাঠানোর সিদ্ধান্তও গৃহীত হয় এই চুক্তিতে। যুদ্ধের সময় এক দেশ অন্য দেশের যে সম্পদ দখল করেছে তা ফেরত দেওয়ার ব্যাপারেও সম্মত হন দুই পক্ষ।
পরিণাম
ভারতে চুক্তির সমালোচনা করা হয়েছিল কারণ আর কোন যুদ্ধ নয় চুক্তি বা কাশ্মীরের গেরিলা যুদ্ধবিগ্রহের আত্মত্যাগ চুক্তির অন্তর্ভুক্ত ছিল না। চুক্তি স্বাক্ষর পর,ভারতীয় প্রধানমন্ত্রী লাল বাহাদুর শাস্ত্রীর তাসখন্দে রহস্যজনকভাবে মারা যান। শাস্ত্রীর হঠাৎ মৃত্যুর ফলে হয়ে ওঠে ষড়যন্ত্রমূলক তত্ত্বের দিকে যে তাকে বিষ দেওয়া হয়। ভারত সরকার তার মৃত্যুর উপর প্রতিবেদন প্রকাশ করতে প্রত্যাখ্যান করে,দাবি করা হয় যে তাতে বিদেশী সম্পর্ক ক্ষতি করতে পারে,দেশে বিভেদের কারণ হতে পারে এবং সংসদীয় বিশেষ সুবিধা লঙ্ঘন করতে পারে। তাসখন্দ ঘোষণা অনুযায়ী,মন্ত্রী পর্যায়ের বৈঠক ১ এবং ২ মার্চ ১৯৬৬ তারিখে অনুষ্ঠিত হয়।এই আলোচনাগুলি অসামঞ্জস্যপূর্ণ হলেও,বসন্ত ও গ্রীষ্মকালে কূটনৈতিক বিনিময় অব্যাহত ছিল।কাশ্মিরের সমস্যা নিয়ে মতপার্থক্য থাকার কারণে এই আলোচনায় কোন ফল পাওয়া যায়নি।১৯৬৫ সালের যুদ্ধের সময় এক রমরমা গড়ে উঠেছিল,যা পাকিস্তানে জনগণের ধারণায় তারা যুদ্ধ জয় করতে যাচ্ছে।তাশখন্দ ঘোষণার সংবাদে পাকিস্তানের জনগণকে বিস্মিত করে,যারা কিছু ভিন্ন প্রত্যাশা করেছিল।পরিস্থিতি আরো খারাপ হয়ে যায় কারণ আইয়ুব খান চুক্তিতে স্বাক্ষর করার কারণগুলি ঘোষণা করতে অস্বীকৃতি জানান।পাকিস্তান জুড়ে বিভিন্ন স্থানে বিক্ষোভ ও দাঙ্গা সূত্রপাত হয়। জনগণের রাগ ও বিভ্রান্তি দুরীভূত করবার জন্যে আইয়ুব খান ১৯৬৬ সালের ১৪ জানুয়ারি জাতির উদ্দেশে ভাষণ দিয়ে জনগণের সামনে বিষয়টি তুলে ধরার সিদ্ধান্ত নেন।তাশখন্দ ঘোষণার ওপর পার্থক্য ছিল,যার ফলে শেষ পর্যন্ত জেড।এ।ভুট্টোকে অপসারণ করেছিল আইয়ুবের সরকার,যিনি পরবর্তীকালে তার নিজস্ব দল তৈরি করেন,“পাকিস্তান পিপলস পার্টির” নামকরণ করে।যদিও আইয়ুব খান জনগণের বিভ্রান্তি সন্তুষ্ট করতে সক্ষম ছিলেন,তাশখন্দ ঘোষণার ফলে তার ভাবমূর্তি ক্ষতি হয় এবং এটি একটি কারণ যা তার পতন ঘটায়।
এস. বি. এম. মিজানুর রহমান চৌধুরী
'''শহীদ এস. বি. এম. মিজানুর রহমান চৌধুুুরী''' হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
উলফ-র‌্যায়েট তারা
thumb|right|[[হাবল স্পেস টেলিস্কোপ|হাবল স্পেস টেলিস্কোপে নেবুলা এম১-৬৭ এর পাশে অবস্থিত উলফ-র‍্যায়েট তারা ডব্লিউআর ১২৪।]] উলফ-র‌্যায়েট তারা অত্ত্যুজ্জ্বল O বা B শ্রেণীর তারা যা নাক্ষত্রিক বায়ুর কারণে দ্রুত ভর হারাচ্ছে। এর পৃষ্ঠীয় তাপমাত্রা অত্যন্ত বেশি, প্রায় ৩০, ০০০ কেলভিন থেকে প্রায় ২০০, ০০০ কেলভিন পর্যন্ত। ১৮৬৭ সালে সি উলফ ও জি র‌্যায়েট এই তারার শ্রেণী আবিষ্কার করেন। এদের বর্ণালীতে কালো রেখার পরিবর্তে উজ্জ্বল রেখা দেখা যায়।
ক্যাপিটাল এক্সপ্রেস (ভারত)
১৩২৪৭/৪৮ কামাখ্যা-রাজেন্দ্র নগর ক্যাপিটাল এক্সপ্রেস এবং ১৩২৪৫/৪৬ নিউ জলপাইগুড়ি-রাজেন্দ্র নগর ক্যাপিটাল এক্সপ্রেস হলো পূর্ব মধ্য রেলওয়ে অঞ্চলের অন্তর্গত এক্সপ্রেস ট্রেন যেটি ভারতের কামাখ্যা জংশন, নিউ জলপাইগুড়ি ও রাজেন্দ্রনগর টার্মিনালের মধ্যে চলে। এটি বর্তমানে ১৩২৪৭/৪৮ ও ১৩২৪৫/৪৬ ট্রেন নম্বর দিয়ে যথাক্রমে সপ্তাহে চার দিন এবং তিন দিন পরিচালনা করা হচ্ছে।
পরিসেবা
১৩২৪৫/৪৬ ক্যাপিটাল এক্সপ্রেসের গড় গতি ৩৫ কিমি/ঘন্টা এবং ৪৯০ পথ ১৪ ঘন্টায় অতিক্রম করে। ১৩২৪৭/৪৮ ক্যাপিটাল এক্সপ্রেসের গড় গতি ৩৯ কিমি/ঘন্টা এবং ৯৪২ কিমি পথ ২৪ ঘন্টায় অতিক্রম করে।
যাত্রাপথ ও থামার স্থান
ট্রেনটির গুরুত্বপূর্ণ থামার স্থানসমূহ:
আসাম
বিহার
বিমলেন্দ্র নিধি
বিমলেন্দ্র নিধি (মৈথিলি/নেপালি/দেবনাগরী: बिमलेन्द्र निधि ) হচ্ছেন নেপালের প্রাক্তন উপ-প্রধানমন্ত্রী ও স্বরাষ্ট্র মন্ত্রী। তিনি নেপালের শাসক দল নেপালি কংগ্রেসের বর্তমান সহ-সভাপতি। তিনি তার মূল নামের পাশাপাশি বিমলজি বা নিধিজি নামেও পরিচিত।
ব্যক্তিগত জীবন
নেপালের অন্যতম প্রতিষ্ঠাতা মহেন্দ্র নারায়ণ নিধি এবং প্রেম সাগরী নিধির ঘরে জন্মগ্রহণ কারী বিমলেন্দ্র নিধি পরিবারের দ্বিতীয় পুত্র। নিধি পরিবার ধানুসার নগরাইন পৌরসভার বাসিন্দা।
নেপালি কংগ্রেসের সহ-সভাপতি হিসেবে বিমলেন্দ্র নিধিকে নিজ দলের সভাপতি এবং নেপালের প্রধানমন্ত্রী শের বাহাদুর দেউবার ঘনিষ্ঠ আস্থাভাজন বলে মনে করা হয়।
রাজনৈতিক পেশা
বাম|থাম্ব| নিধি ভারতের প্রধানমন্ত্রী [[নরেন্দ্র মোদী|নরেন্দ্র মোদির সঙ্গে সাক্ষাৎ করছেন; আগস্ট ২০১৬।]] বিমলেন্দ্র নিধি ১৪ বছর বয়সেই তার বাবার গ্রেপ্তারের সাক্ষী হয়ে ছাত্র রাজনীতিতে যোগ দেন। তিনি নেপালি কংগ্রেস পার্টির ছাত্র শাখা নেপাল স্টুডেন্টস ইউনিয়নের (এন.এস.ইউ) প্রাক্তন সভাপতি। তিনি মাত্র ২৩ বছর বয়সেবিশ্বেশ্বর প্রসাদ কোইরালা কর্তৃক নির্বাচিত হয়ে জাতীয় পর্যায়ে ইউনিয়নের নেতৃত্ব দিয়েছিলেন।
তিনি ৪ মে ২০২১ তারিখে নেপালি কংগ্রেস পার্টির সহ-সভাপতি পদে নির্বাচিত হন।
তিনি নেপালি কংগ্রেস (গণতান্ত্রিক) পার্টির সাধারণ সম্পাদক ছিলেন। নেপালের ২য় জনআন্দোলনের আগে মতপার্থক্যের কারণ দেখিয়ে নেপালি কংগ্রেস পার্টি থেকে বেরিয়ে গিয়ে এই দল গঠিত হয়েছিল। আন্দোলনের পরে দুই দল একত্রিত হওয়ার পরেও ২০০৯ সাল পর্যন্ত তিনি মূল দল নেপালি কংগ্রেসে তিনি স্বপদে বহাল থাকেন।
থাম্ব|প্রাক্তন উপ-প্রধানমন্ত্রী নিধি মন্ত্রী রাম সরোজ যাদব, সাংসদ স্মৃতি নারায়ণ চৌধুরী, জনকপুরের প্রাক্তন মেয়র বজরং শাহ এবং অন্যদের সাথে তার নির্বাচনী এলাকায় একটি অনুষ্ঠানে তার রাজনৈতিক দৃষ্টিভঙ্গির জন্য তাকে বারবার গ্রেপ্তার করা হয়েছে। বিশেষ করে ১৯৯০ সালের জনআন্দোলনে প্রায় ৩০ বছর বয়সে এবং ২য় জনআন্দোলনে প্রায় ৪০ বছর বয়সে তাকে গ্রেপ্তার করা হয়েছে। তিনি মোট সাত বছর কারাগারে কাটিয়েছেন।
নিধি ধানুশা জেলার ধনুশা ৩ আসন থেকে গণপরিষদের সদস্য হিসাবে দুবার নির্বাচিত হয়েছিলেন। এছাড়াও তিনি ধনুশা ৪ আসন থেকে প্রতিনিধি হিসাবে ১৯৯৪ থেকে ২০০৮ সাল পর্যন্ত নেপালি প্রতিনিধি সভার সদস্য হিসাবেও দায়িত্ব পালন করেছেন।
নির্বাচনী ইতিহাস
১৯৯৪ আইনসভা নির্বাচন
ধনুশা-৪ ১৯৯৯ আইনসভা নির্বাচন
ধনুশা-৪ ২০০৮ গণপরিষদ নির্বাচন
ধনুশা-৩ ২০১৩ গণপরিষদ নির্বাচন
ধনুশা-৩ ২০১৭ প্রতিনিধি সভা নির্বাচন
দক্ষিণ কোরিয়া–বাংলাদেশ সম্পর্ক
দক্ষিণ কোরিয়া–বাংলাদেশ সম্পর্ক হল দক্ষিণ কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ সেইসকল দেশের একটি, যারা কিনা উভয় কোরিয়ার সাথে কূটনৈতিক সম্পর্ক বজায় রেখেছে । ১৯৭৩ সালে ডেমোক্রেটিক পিপলস রিপাবলিক অফ কোরিয়া (উত্তর কোরিয়া) সঙ্গে সরকারিভাবে কূটনৈতিক সম্পর্ক স্থাপিত হয়। ১৯৭৫ সালে, দক্ষিণ কোরিয়া রাজধানী ঢাকায় তার দূতাবাস খোলে।
ইতিহাস
২০০৮ সালে দক্ষিণ কোরিয়ার বিচারবিভাগ ভিসার ব্যাপারে ছাড় দেবার প্রোটোকল স্থগিত করে। বাংলাদেশ থেকে দক্ষিণ কোরিয়ায় যাওয়া অস্থায়ী বাসিন্দার সংখ্যা প্রায় ১৩,০০০। ২০০৮ সালের ১৫ই জুলাই থেকে দুই দেশকেই প্রবেশের ক্ষেত্রে অনুমতি নিতে হবে।
দক্ষিণ কোরিয়ায় যাওয়া বাংলাদেশিদের বেশিরভাগই ঐ দেশের অস্থায়ী নাগরিক। এই নিয়ে বাংলাদেশি প্রবাসীদের ভিতর কিছু সমস্যা কাজ করছে, যা কিনা সিন দং-লি পরিচালিত দক্ষিণ কোরিয় চলচ্চিত্র বান্ধবীতে ফুটে উঠেছে।
বিমলেন্দ্র নিধি
শিক্ষা
তিনি ত্রিভুবন বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি অর্জন করেন।
অ্যান্ড্রু জেড ফায়ার
জীবনী
ফায়ার ইউনিভার্সিটি অব ক্যালিফোর্নিয়া, বার্কলে থেকে ১৯৭৮ সালে গণিতে বিএ ডিগ্রি অর্জন করেন। জীববিজ্ঞানে পিএইচডি করেন ম্যাসাচুসেট্‌স ইনস্টিটিউট অফ টেকনোলজি থেকে ১৯৮৩ সালে। ২০০৩ সালে স্ট্যানফোর্ড বিশ্ববিদ্যালয় এ শিক্ষক হিসেবে যোগদান করেন।
আখ্যান (থিয়েটার)
আখ্যান (থিয়েটার) ছিল ঐতিহ্যপূর্ণ সাংগীতিক থিয়েটার এবং তার সঙ্গে মধ্যযুগীয় রীতির সঙ্গে সামঞ্জস্যপূর্ণ গুজরাতি ও রাজস্থানি কবিতা। ভারতের গুজরাত এবং রাজস্থান রাজ্যে এই ধরনের আখ্যান প্রচলিত ছিল।
ব্যুৎপত্তি ও বর্ণনা
আখ্যান শব্দের আক্ষরিক অর্থ হল সংস্কৃত ভাষা য় বলা অথবা বর্ণনা করা। ১২ শতকের সর্বজ্ঞ পণ্ডিত হেমচন্দ্র তাঁর কাব্যানুশাসন বইতে আখ্যান সম্পর্কে বর্ণনা করতে গিয়ে বলেছেন যে, আখ্যান হল গ্রন্থিকারের (পেশাদার গল্প কথক) বলা ধর্মীয় কাহিনি থেকে পার্শ্ব গল্প, যা দর্শক-শ্রোতাদের কাছে গান এবং অভিনয় করে পরিবেশন করা হোত।  নরসিংহ মেহতা  প্রমুখের অ-পৌরাণিক গল্পের কথকদের বিবৃতি এই বর্ণনার সঙ্গে মেলেনা।  সাধারণভাবে আখ্যানকে বর্ণনা করা যায় যে, এটা হল ধর্মীয় নির্দেশের জন্যে  দর্শক-শ্রোতাদের কাছে গান এবং অভিনয়সহ গল্প কথকদের প্রদর্শন।  দোলারি মানকড় একে অভিনয়ের সুযোগ নিয়ে বাদ্যযন্ত্রসহ কবিতার ধরন হিসেবে বর্ণনা করেছেন।
আখ্যান
যে সমস্ত কথক বা পেশাদার গল্প কথক আখ্যান আবৃত্তি করত তাদের মনভাট অথবা গাগারিয়া-ভাট বলা হোত। তারা সংগীতের  সুরে কবিতা মিলিয়ে একক অভিনয় করত।  তারা তাদের আঙুলগুলোতে রুপো বা তামার আংটি পরত যা অতিমাত্রায় তামা দ্বারা তৈরি জলের কলসি বা বড়ো গোলাকার ধাতব পাত্রের সংকীর্ণ মুখ এবং স্ফীত মধ্যভাগে সুরগুলি বাজানোর জন্য ব্যবহৃত হত। মন বা গাগরের গুজরাতিতে আক্ষরিক অর্থ হল পাত্র।   এছাড়া সাংগীতিক সহযোগে থাকত করতাল (ঝাঁঝ), পিপা ড্রাম (পাখোয়াজ), তবলা এবং হারমোনিয়াম।
আখ্যান বিভিন্ন স্তবকে ভাগ করা হয়েছিল, যাকে বলা হোত কদবুন। কদবুন সংস্কৃত শব্দ কদবাক থেকে  এসেছে, যার অর্থ হোল  ' একত্র করা বিভিন্ন সাংগীতিক তান এবং মাত্রা থেকে নেওয়া'। কদবুন অথবা আবৃত্তি র তিনটে অংশ: মুখবন্ধ (ভূমিকা অথবা প্রস্তাবনা), ধল (বিবরণ) এবং বলন (সারাংশ)।  মুখবন্ধ হল প্রথম দুপংক্তি যা বক্তব্যের বিষয় এবং ঘটনার পরিচয় দ্যায়।  ধল হল ঘটনার বিস্তৃত বিবরণ।  বলন বলা হয় শেষ দুপংক্তিকে, প্রথম কথিত ঘটনার বিবৃত সারাংশ এবং দ্বিতীয় যে ঘটনা বলা হবে।  সকল আখ্যানের কথন এই কদবুনের তিন ভাগে বিবৃত করা হয়।  অনেক সময় আবেগের বশে আখ্যানের কথন এবং বিবরণের মাঝখানে পদ প্রকার ব্যবহার করা হয়ে থাকে।
আখ্যান যেহেতু ধর্মীয় কবিতার সঙ্গে নিবিড় সম্পর্কযুক্ত, এটা শুরু হয় গণেশ বন্দনা দিয়ে, যিনি সকল বাধা দূর করেন, পরবর্তী প্রদর্শন বিদ্যার দেবী সরস্বতী (দেবী) বন্দনা। এর পর কথকের বর্ণনায় থাকে পুরাণ, মহাকাব্য অথবা উপাসকদের জীবন থেকে নেওয়া ঘটনা।  বিবরণের পর কথক পুস্তকের শেষ আবৃত্তি করেন।  পুস্তকের শেষে থাকে লেখকের নাম, গ্রন্থণার তারিখ, জায়গা অথবা বাড়ির মতো কিছু জীবনপঞ্জী, তাঁর পূর্বসূরি অথবা পিতার নাম, তাঁর পরিবারের তথ্য।  কবিতা শেষ হয় এক কিংবা একাধিক বস্তুগত সুবিধার ফলশ্রুতি দিয়ে।  এটা যোগ করা হয় দর্শক-শ্রোতাকে আকর্ষণ করার জন্যে।  দর্শক-শ্রোতাকে প্রতিশ্রুতি দেওয়া হয় পাপস্খালনের সুবিধে, মোক্ষ, শারীরিক অসুখের শেষ, শিশু জন্ম, সম্পদ ইত্যাদি বিষয়ে।  গল্পকে প্রতিষ্ঠিত করার জন্যে অনেক সময় গল্পের আসল উৎস এবং এমনকি কবিতার পর্বগুলোও ঘোষণা করা হয়।  যদিও গল্পগুলো মহাকাব্য এবং পুরাণ কাহিনি থেকে নেওয়া হয়, কখনোবা দর্শক-শ্রোতার মনোরঞ্জনের জন্যে গল্পগুলোকে বিভিন্নভাবে পরিবেশন করা হয়।  সময়ের সঙ্গে মানিয়ে চলার জন্যে তাদের আবেগে সুড়সুড়ি দেওয়া হয়।  সংস্কৃত নাটকের মতো সুখী বার্তা দিয়ে আখ্যান শেষ করা হয়।
আজম খান
মোহাম্মদ মাহবুবুল হক খান (২৮ ফেব্রুয়ারি ১৯৫০ - ৫ জুন ২০১১) একজন বাংলাদেশি মুক্তিযোদ্ধা, সংগীতশিল্পী, অভিনেতা, ক্রিকেটার ও বিজ্ঞাপনের মডেল ছিলেন। তিনি আজম খান নামে সর্বাধিক পরিচিত। তাকে বাংলাদেশের পপ ও ব্যান্ড সংগীতের একজন অগ্রপথিক বা গুরু হিসেবে গণ্য করা হয়। তবে তার অনুজ সংগীতশিল্পী ও সংগীতরসিক মাকসুদুল হক তার ‘পপ সংগীতশিল্পী’ অভিধাকে অপসংজ্ঞায়ন মনে করেন। তিনি তাকে বাংলাদেশের রক সংগীতের অগ্রপথিক হিসাবে বিবেচনা করেন। তার গানের বিশেষত্ব ছিল পশ্চিমা ধাঁচের পপগানে দেশজ বিষয়ের সংযোজন ও পরিবেশনার স্বতন্ত্র রীতি। আজম খানের জনপ্রিয় গানের মধ্যে রয়েছে বাংলাদেশ (রেল লাইনের ঐ বস্তিতে), ওরে সালেকা ওরে মালেকা, আলাল ও দুলাল, অনামিকা, অভিমানী, আসি আসি বলে ইত্যাদি। মুক্তিযুদ্ধের সময় ঢাকায় সংঘটিত কয়েকটি গেরিলা অভিযানে তিনি অংশ নেন। প্রথম কনসার্ট প্রদর্শিত হয় বাংলাদেশ টেলিভিশনে ১৯৭২ সালে। সংগীতে অবদানের জন্য বাংলাদেশ সরকার তাকে মরণোত্তর দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
বাংলাদেশের স্বাধীনতা যুদ্ধে
১৯৬৯ সালের গণঅভ্যুত্থানের সময়ে আজম খান পাকিস্তানি শাসকগোষ্ঠীর বিরুদ্ধে অবস্থান নেন। তখন তিনি ক্রান্তি শিল্পী গোষ্ঠীর সক্রিয় সদস্য ছিলেন এবং পাকিস্তানি শাসকগোষ্ঠীর শোষণের বিরুদ্ধে গণসঙ্গীত প্রচার করেন। প্রথম দিকে তিনি আব্দুল লতিফের গাওয়া গণসঙ্গীত গাইতেন। ১৯৭১ সালে আজম খানের বাবা আফতাব উদ্দিন খান সচিবালয়ে ঊর্ধ্বতন কর্মকর ছিলেন। বাবার অনুপ্রেরণায় যুদ্ধে যাবার চূড়ান্ত সিদ্ধান্ত নেন তিনি। ১৯৭১ সালে যুদ্ধ শুরু হলে, তিনি পায়ে হেঁটে আগরতলা চলে যান। আগরতলার পথে সঙ্গী হন তার দুই বন্ধু। তিনি প্রাথমিক প্রশিক্ষণ নিয়েছিলেন ভারতের মেলাঘরের শিবিরে। সেখানে তিনি শহিদ জননী জাহানারা ইমামের জ্যেষ্ঠ পুত্র শাফী ইমাম রুমী র কাছে এলএমজি, রাইফেল চালানোসহ বিভিন্ন প্রশিক্ষণ গ্রহণ করেন। এ সময়ে তার লক্ষ্য ছিল সেক্টর ২ এ খালেদ মোশাররফের অধীনে যুদ্ধে যোগদান করা। আজম খান মুক্তিযুদ্ধে অংশগ্রহণ করেন ২১ বছর বয়সে। তার গাওয়া গান প্রশিক্ষণ শিবিরে মুক্তিযোদ্ধাদের প্রেরণা যোগাতো। যুদ্ধ প্রশিক্ষণ শেষে তিনি কুমিল্লায় পাকিস্তানি সেনাদের বিরুদ্ধে সম্মুখ সমরে অংশ নেয়া শুরু করেন। কুমিল্লার সালদায় প্রথম সরাসরি যুদ্ধ করেন। এর কিছুদিন পর তিনি পুনরায় আগরতলায় ফিরে আসেন। এরপর তাঁকে পাঠানো হয় ঢাকায় গেরিলা যুদ্ধে অংশ নেয়ার জন্য। আজম খান ছিলেন দুই নম্বর সেক্টরের একটা সেকশনের ইন-চার্জ। আর সেক্টর কমান্ডার ছিলেন কর্নেল খালেদ মোশাররফ। ঢাকায় তিনি সেকশান কমান্ডার হিসেবে ঢাকা ও এর আশেপাশে বেশ কয়েকটি গেরিলা আক্রমণে অংশ নেন। আজম খান মূলত যাত্রাবাড়ি-গুলশান এলাকার গেরিলা অপারেশনগুলো পরিচালনার দায়িত্ব পান। এর মধ্যে সবচেয়ে উল্লেখযোগ্য ছিল তার নেতৃত্বে সংঘটিত "অপারেশন তিতাস"। তাদের দায়িত্ব ছিল ঢাকার কিছু গ্যাস পাইপলাইন ধ্বংস করার মাধ্যমে বিশেষ করে হোটেল ইন্টারকন্টিনেন্টাল, হোটেল পূর্বাণী'র গ্যাস সরবরাহে বিঘ্ন ঘটানো। তাদের লক্ষ্য, ঐ সকল হোটেলে অবস্থানরত বিদেশিরা যাতে বুঝতে পারে যে দেশে একটা যুদ্ধ চলছে। এই যুদ্ধে তিনি তার বাম কানে আঘাতপ্রাপ্ত হন। যা পরবর্তীকালে তার শ্রবণক্ষমতায় বিঘ্ন ঘটায়। আজম খান তার সঙ্গীদের নিয়ে পুরোপুরি ঢাকায় প্রবেশ করেন ১৯৭১-এর ডিসেম্বরের মাঝামাঝি। এর আগে তারা মাদারটেকের কাছে ত্রিমোহনীতে সংগঠিত যুদ্ধে পাক সেনাদের পরাজিত করেন। তার অংশগ্রহণ করা এই গেরিলা দলের নাম ছিল ক্র্যাক প্লাটুন।
সংগীত জীবন
থাম্ব|একটি অনুষ্ঠানে সংগীত পরিবেশনায় আজম খান
প্রারম্ভ ও উচ্চারণ ব্যান্ড
আজম খানের কর্মজীবনের শুরু প্রকৃতপক্ষে ষাটের দশকের শুরুতে। মুক্তিযুদ্ধে অংশগ্রহণের পর ১৯৭২ সালে তিনি তার বন্ধুদের নিয়ে উচ্চারণ ব্যান্ড গঠন করেন । তার ব্যান্ড উচ্চারণ এবং আখন্দ (লাকী আখন্দ ও হ্যাপী আখন্দ) ভ্রাতৃদ্বয় দেশব্যাপী সংগীতের জগতে ব্যাপক আলোড়ন সৃষ্টি করে। বন্ধু নিলু আর মনসুরকে গিটারে, সাদেক ড্রামে আর নিজেকে প্রধান ভোকালিস্ট করে অনুষ্ঠান করেছেন। ১৯৭২ সালে বিটিভিতে সেই অনুষ্ঠানের এতো সুন্দর দুনিয়ায় কিছুই রবে না রে ও চার কালেমা সাক্ষী দেবে গান দুটি সরাসরি প্রচারিত হলে ব্যাপক প্রশংসা আর তুমুল জনপ্রিয়তা পান এই গানের দল। তার পাড়ার বন্ধু ছিলেন ফিরোজ সাঁই। পরবর্তীকালে তার মাধ্যমে পরিচিত হন ফকির আলমগীর, ফেরদৌস ওয়াহিদ, পিলু মমতাজের সাথে। একসাথে বেশ কয়েকটা জনপ্রিয় গান করেন তারা। এরই মধ্যে আরেক বন্ধু ইশতিয়াকের পরামর্শে সৃষ্টি করেন একটি এসিড-রক ঘরানার গান জীবনে কিছু পাবোনা এ হে হে! তিনি দাবি করেন, এটি বাংলা গানের ইতিহাসে প্রথম হার্ডরক।
শাসকশ্রেণির অসন্তোষের শিকার
১৯৭৪ সালে বিটিভিতে প্রচারিত আবদুল্লাহ আবু সায়ীদ এক উপস্থাপিত অনুষ্ঠানে ১৯৭৪-এর দুর্ভিক্ষ নিয়ে তিনি রেললাইনের ওই বস্তিতে গানটি পরিবেশন করেন: রেললাইনের ওই বস্তিতে
জন্মেছিল একটি ছেলে,
মা তার কাঁদে—
ছেলেটি মরে গেছে।
হায় রে হায় বাংলাদেশ! গানটি এরপর সকলের মুখে মুখে ফিরতে থাকে। এরপর তৎকালীন বঙ্গবন্ধু সরকার বিটিভিতে তার আর কোনো অনুষ্ঠানের ওপর অনানুষ্ঠানিক নিষেধাজ্ঞা জারি করে। বঙ্গবন্ধুপুত্র শেখ কামালের সঙ্গে তার সম্পর্কও তিক্ততায় পর্যবসিত হয়।
১৯৭৭-র সামরিক অভ্যুত্থানের ফলে জিয়াউর রহমান সরকার নীতিপুলিশগিরির (যেমন: বড়ো চুল রাখায় নিষেধাজ্ঞা, রাস্তায় ধরে নিয়ে চুল কেটে দেওয়া ইত্যাদি) ফলে আজম খানের কনসার্ট ও উপস্থিতি কমতে থাকে; ১৯৮২-এ বাংলাদেশে সামরিক অভ্যুত্থানে এরশাদ জিয়ার অনুসরণ করেন, যা আজমকে শ্রোতৃমণ্ডলী থেকে আরও বিস্মৃত করে ফেলে।
একক সংগীত শিল্পী
‘এক যুগ’ নামে তার প্রথম অডিও অ্যালবাম ক্যাসেট প্রকাশিত হয় ১৯৮২ সালে। ১৭টি একক, ডুয়েট ও মিশ্রসহ সব মিলিয়ে তার গানের অ্যালবাম ২৫টি। তার প্রথম সিডি বের হয় ১৯৯৯ সালের ৩ মে ডিস্কো রেকর্ডিংয়ের প্রযোজনায়। আজমের উল্লেখযোগ্য অ্যালবামের মধ্যে আছে দিদি মা, বাংলাদেশ, কেউ নাই আমার, অনামিকা, কিছু চাওয়া, নীল নয়নতা'' ইত্যাদি । মৃত্যুর পর আগস্ট ১১, ২০১১ সালে ইম্প্রেস অডিও ভিশনের ব্যানারে 'গুরু তোমায় সালাম' নামে তার সর্বশেষ অ্যালবাম প্রকাশিত হয় ।
ব্যক্তিগত জীবন
আজম খানের মায়ের নাম জোবেদা খাতুন। তার বাবা মোহাম্মদ আফতাবউদ্দিন খান তৎকালীন স্বরাষ্ট্র মন্ত্রণালয়ের প্রশাসনিক কর্মকর্তা ও ব্যক্তিগতভাবে হোমিওপ্যাথির চিকিৎসক ছিলেন। আজমের তিন ভাই ও এক বোন ছিল। বড় ভাই সাইদ খান (সরকারি চাকরিজীবী), মেজো ভাই বাংলা চলচ্চিত্রের প্রখ্যাত সংগীত পরিচালক আলম খান; আলম খানের তত্ত্বাবধানে আজম খানের প্রথম গান রেকর্ডিং হয়েছিল। ছোট ভাই লিয়াকত আলী খান (মুক্তিযোদ্ধা) এবং ছোট বোন শামীমা আক্তার খানম। ১৯৮১ সালের ১৪ই জানুয়ারি ঢাকার মাদারটেকে তিনি সাহেদা বেগমকে বিয়ে করেন। তাঁদের ঘরে জন্ম নেয় এক ছেলে এবং দুই মেয়ে। প্রথম সন্তানের নাম ইমা খান, দ্বিতীয় সন্তান হৃদয় খান এবং তৃতীয় সন্তান অরণী খান। স্ত্রী সাহেদা বেগমর মৃত্যুর পর থেকে একাকী জীবনযাপন করেন তিনি।
অন্যান্য ভূমিকায়
১৯৯১—২০০০ সালে তিনি গোপীবাগ ফ্রেন্ডস ক্লাবের পক্ষ হয়ে প্রথম বিভাগ ক্রিকেট খেলতেন। তিনি ভালো সাঁতারু ছিলেন এবং নতুন সাঁতারুদেরকে মোশারফ হোসেন জাতীয় সুইমিং পুলে সপ্তাহে ৬ দিন সাঁতার শিখাতেন। ২০০৩ সালে তিনি গডফাদার নামক একটি বাংলা সিনেমায় অভিনয় করেন । এছাড়াও তিনি বেশ কিছু বিজ্ঞাপনচিত্রে মডেল হিসেবে কাজ করেন।
মৃত্যু
পপসম্রাট আজম খান দীর্ঘদিন দুরারোগ্য ক্যান্সার ব্যাধির সাথে লড়াই করে ৫ই জুন, ২০১১ইং তারিখ, রবিবার সকাল ১০টা বেজে ২০ মিনিটে ঢাকাস্থ সম্মিলিত সামরিক হাসপাতালে (সিএমএইচ) চিকিৎসাধীন অবস্থায় শেষ নিঃশ্বাস ত্যাগ করেন।
উচ্চারণ
• "অভিমানী"
• "আলাল ও দুলাল"
• "দিদিমা"
• বাংলাদেশ
• বাংলাদেশ II
• "ব্যস্ত ভবঘুরে"
• "আর গাইবো‌না গান"
• "থাকবো না যেদিন"
• রকস্টার
• "বর্ষাকাল"
• "মাটির পৃথিবীতে"
• "নতুন পুরান"
• "নীল নয়না"
• "কিছু চাওয়া"
• "অনামিকা"
• "পুড়ে যাচ্ছে"
• "ওরে সালেকা ওরে মালেকা"
• পাপড়ি কেন বোঝে না
• চাঁদকে ভালবেসো না
• হাইকোর্টের মাজারে
পর্দায় অভিনয়
সংগীতের পাশাপাশি মিডিয়ার অন্যান্য ক্ষেত্রেও পপগুরু আজম খান কাজ করেছেন। একটি নাটক, একটি চলচ্চিত্র ও বেশ কয়েকটি বিজ্ঞাপনে কাজ করেছেন তিনি। তার পর্দায় কাজের তালিকা নিম্নোক্ত:
দেইরুস সুদান
অবস্থান
দেইরুস সুদান, রামাল্লার  উত্তর-পশ্চিমে অবস্থিত। এর পূর্বে আজজুল, উত্তরে বনি জাইদ আল-শারকিয়া, পশ্চিমে কাফর আইন, দক্ষিণে উম্মে সাফা এবং আন নবী সালিহ অবস্থিত।
ইতিহাস
বাইজেন্টাইন, ক্রুসেডার / আইয়ুবিদ এবং মামলুক যুগের সিরামিক শেডগুলি এখানে পাওয়া গেছে।
অটোমান যুগ
১৫১৭ সালে, গ্রামটিকে প্যালেস্টাইনের বাকি অংশের সাথে অটোমান সাম্রাজ্যের অন্তর্ভুক্ত করা হয় এবং ১৫৯৬ সালের ট্যাক্স-রেকর্ডে এটি দাইরুস সুদান হিসাবে আবির্ভূত হয়, যা আল-কুদসের লিওয়া কুদসের নাহিয়াতে অবস্থিত। জনসংখ্যা ছিল ১৪টি পরিবারের মধ্যে, সবাই মুসলমান ছিল । তারা মাঝে মাঝে রাজস্ব ছাড়াও গম, বার্লি, জলপাই গাছ, আঙ্গুর ক্ষেত/ফল গাছ, ছাগল এবং মৌমাছির মতো কৃষি পণ্যের উপর ৩৩.৩% এর একটি নির্দিষ্ট কর হার প্রদান করেছিল; যার পরিমাণ ছিল মোট ৩৪০০ একসি। আদি অটোমান যুগের মৃৎপাত্রও এখানে পাওয়া গেছে। ১৯৩৮ সালে, এটি জেরুজালেমের উত্তরে বেনি জেইদ জেলার একটি মুসলিম গ্রাম হিসাবে উল্লেখ করা হয়েছিল। ১৮৭০ সালের একটি অটোমান গ্রামের তালিকায় ২২টি বাড়ি এবং ৯০ জন জনসংখ্যা নির্দেশ করা হয়েছে, যদিও জনসংখ্যার গণনা শুধুমাত্র পুরুষদের অন্তর্ভুক্ত ছিল। ১৮৮২ সালে, পিইএফ এর পশ্চিম ফিলিস্তিনের সার্ভে অনুযায়ী দেইরুস সুদানকে এভাবে বর্ণনা করে: "একটি মাঝারি আকারের গ্রাম হিসাবে, এর পশ্চিমে একটি পাহাড়ের ঢালে একটি কূপ,  চারদিকে জলপাই গাছ আছে।" ১৮৯৬ সালে দেইরুস সুদানের জনসংখ্যা অনুমান করা হয়েছিল প্রায় ১৫৩ জন।
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে দাইরুস সুদান নামে গ্রামটির জনসংখ্যা ছিল ১৭৩ জন, তারা সবাই মুসলিম ছিল। ১৯৩১ সালের আদমশুমারিতে ৫৩টি বাড়িতে ২৪৩ জন মুসলমান ছিল। ১৯৪৫ সালের পরিসংখ্যানে দেইরুস সুদানের জনসংখ্যা ছিল ২৮০ জন মুসলমান। একটি সরকারী জমি ও জনসংখ্যার জরিপ অনুযায়ী এখানে ৪৪৯৮ ডুনাম জমি ছিল। এর মধ্যে ২৪১৬ ডুনাম ছিল আবাদ এবং সেচযোগ্য জমি, ৮৪১ যুনাম শস্যের জন্য, এবং ১৫ ডুনাম গৃহ নির্মাণের জন্য ছিল।
অনুঘটন
thumb|জিওলাইট অণুঘনটক হিসেবে ব্যবহার করা হয় রাসায়নিক বিক্রিয়ার গতি বাহ্যিক কোন পদার্থের উপস্থিতিতে বৃদ্ধি পাওয়ার ঘটনাকে অণুঘটন বলে এবং ঐ বাহ্যিক পদার্থকে প্রভাবক বা অণুঘটক বলে। অণুঘটকের উপস্থিতিতে বিক্রিয়ার জন্যে প্রয়োজনীয় শক্তির (সক্রিয়ন শক্তি ইংরেজিঃ activation energy) পরিমাণ কমে যায় এবং ফলস্বরূপ বিক্রিয়ার গতি বৃদ্ধি পায়। অণুঘটক বিক্রিয়ার পরে অপরিবর্তিত থাকে।
দেইরুস সুদান
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, দেইরুস সুদান জর্ডানের শাসনের অধীনে আসে। ১৯৬১ সালের জর্ডানের আদমশুমারিতে দেইরুস সুদানে ৪৮৬ জন বাসিন্দা পাওয়া গেছে।
অনুঘটন
ইতিহাস
১৭৯৪ সালে রসায়নবিদ এলিজাবেথ ফুলহেম অণুঘটকের ধারণা প্রথম প্রয়োগ করেন তার লেখা বইয়ে। এরপর ১৮৩৫ সালে আরেক রসায়নবিদ জন্স জেকন ব্রাজিলিয়াস অণুঘটকের কথা উল্লেখ করেন। এদের ছাড়াও ১৮শ শতাব্দী আরো কয়েকজন বিজ্ঞানী অণুঘটকের ওপর কাজ করে গেছেন। বিজ্ঞানী হামফ্রে ডেভি প্রথম প্ল্যাটিনামকে অণুঘটক হিসেবে ব্যবহার করেন।  ১৮৮০ সালের দিকে বিজ্ঞানী ফ্রেডরিখ উইলহেল্ম অসওয়াল্ড অণুঘটকের ওপর নিয়মানুগ বিশ্লেষণ শুরু করেন।
ধনাত্মক অণুঘটক এবং অণুঘটন
যে অণুঘটকের উপস্থিতিতে রাসায়নিক বিক্রিয়ার গতি বৃদ্ধি পায় তাকে ধনাত্মক অণুঘটক এবং ঐ প্রক্রিয়াকে ধনাত্মক অণুঘটন বলে। উদাহরনঃ পরিক্ষাগারে অক্সিজেন প্রস্তুতির সময় পটাশিয়াম ক্লোরেটের সাথে ম্যাঙ্গানিজ ডাই অক্সাইড ধনাত্মক অণুঘটক হিসেবে কাজ করে।
ঋনাত্মক অণুঘটক এবং অণুঘটন
যে অণুঘটকের উপস্থিতিতে রাসায়নিক বিক্রিয়ার গতি হ্রাস পায় তাকে ঋনাত্মক অণুঘটক এবং ঐ প্রক্রিয়াকে ঋনাত্মক অণুঘটন বলে। উদাহরনঃ সোডিয়াম সালফাইড বায়ুর অক্সিজেন দ্বারা জারিত হওয়ার সময় গ্লিসারিন ঋনাত্মক অণুঘটকের কাজ করে।
স্বপ্রভাবক ও স্বপ্রভাবন
কোন রাসায়নিক প্রক্রিয়ায় উৎপন্ন পদার্থ যদি ঐ বিক্রিয়াতে অণুঘটকের কাজ করে তখন সেই উৎপন্ন পদার্থকে স্বপ্রভাবক ও ঐ প্রক্রিয়াকে স্বপ্রভাবন বলে। যেমন, পারম্যাঙ্গানেটকে অ্যাসিড দ্রবনে যোগ করলে শুরুতে পারম্যাঙ্গানেটের বর্ণ ধীরে ধীরে অন্তর্নিহিত হতে থাকে এবং পরে এই প্রক্রিয়ার বেগ বৃদ্ধি পায়। কারণ, শুরুতে পারম্যাঙ্গানেটের সঙ্গে অ্যাসিডের বিক্রিয়ায় ম্যাঙ্গানিজ আয়ন (Mn+) স্বপ্রভাবক রূপে কাজ করে।
আবিষ্ট অণুঘটক এবং অণুঘটন
একটি বিক্রিয়ার প্রভাবে অন্য আরেকটি বিক্রিয়কের ক্রিয়া প্রভাবিত হলে প্রক্রিয়াটিকে আবিষ্ট অণুঘটন বলে। যেমন, সোডিয়াম সালফাইট দ্রবণ এবং সোডিয়াম আর্সেনাইট দ্রবণ কেউই পৃথকভাবে অক্সিজেন দ্বারা জারিত হয় না। কিন্তু এই দুই লবণের মিশ্র দ্রবণ অক্সিজেন কর্তৃক জারিত হয়।